钦定古今图书集成/明伦汇编/氏族典/第497卷 > 《四川总志》 > 邓子龙
## 钦定古今图书集成/明伦汇编/氏族典/第497卷 > 《四川总志》 > 邓子龙

按《明外史邓子龙传》：“子龙，丰城人。貌魁梧，骁勇绝伦，
兼通翰墨。嘉靖中，累功为把总。万历初，从张元勋讨
平巨盗，擢指挥佥事。缅甸犯云南，诏移子龙永昌。奸
人罕虔同逆，子龙生擒之，进副总兵。寻以兵乱坐褫
官。二十七年，朝鲜用师，以故官领水军，奋击贼，战死。
赠都督佥事，庙祀朝鲜。”